সূত্রের খবর, র‌্যাব-৭, চট্টগ্রাম গোপন সংবাদের মাধ্যমে জানতে পারে যে, একটি সংঘবদ্ধ মাদক ব্যবসায়ী চক্র বান্দরবান জেলার লামা থানাধীন আজিজনগর এলাকায় দেশীয় মদ উৎপাদন, মজুদ এবং ক্রয়-বিক্রয় করে আসছে। উক্ত সংবাদের ভিত্তিতে ২৮ জুন র‌্যাবের একটি দল সেখানে অভিযান পরিচালনা করে মদ তৈরি রত অবস্থায় মং মার্মা (২৫), পিতা- মৃত মং মং মার্মা, বাবু মার্মা (২০), পিতা- থায়াচিং, উভয় গ্রাম- আজিজ নগর (হেডম্যান পাড়া), থানা- লামা, জেলা- বান্দরবানদের’কে আটক করা হয়। পরবর্তীতে উপস্থিত গ্রামের অভ্যন্তরে প্রায় অর্ধশত বসতগৃহ তল¬াশি করে ড্রাম, বালতি, পাতিল, মাটির নিচে ড্রামে, প¬াষ্টিকের জারিকেন, প¬াষ্টিকের কন্টিনারে রক্ষিত অবস্থায় ১ লাখ ০৫ হাজার ১০ লিটার দেশীয় তৈরি চোলাই মদ ও ৩৫ হাজার কেজি মদ তৈরির উপকরণ উদ্ধার করা হয়। এসময় মোঃ আজিজুর রহমান, এক্সিকিউটিভ ম্যাজিস্ট্রেট, বান্দরবান পার্বত্য জেলা এর উপস্থিতিতে উদ্ধারকৃত ১ লাখ ৫ হাজার লিটার দেশীয় তৈরি চোলাই মদ ও ৩৫ হাজার কেজি মদ তৈরির উপকরণ ধ্বংস করা হয়। উদ্ধারকৃত চোলাই মদের আনুমানিক মূল্য ৫ কোটি ২৫ লাখ ০৫ হাজার টাকা। গ্রেফতারকৃত আসামী বাবু মার্মাকে ১৯৯০ সনের মাদকদ্রব্য নিয়ন্ত্রণ আইন (সংশোধন/২০০৪) এর ১৯ এর ২২(গ) ধারা মোতাবেক ২,০০০ টাকা জরিমানা করা হয় (যাহার মামলা নং- ১/১৮ তারিখঃ ২৮ জুন ২০১৮) এবং গ্রেফতারকৃত অপর আসামী মং মার্মাকে ১০ লিটার চোলাই মদসহ বান্দরবান জেলার লামা থানায় হস্তান্তর করা হয়েছে।